งานนี้ได้รับเชิญให้ไป Dinner Buffet Seafood Night The Sukosol Bangkok ทำทุกสุดสัปดาห์ของคุณให้เป็นวันสุข กับไลน์บุฟเฟ่ต์ซีฟู้ดสุดอลังการ Seafood Night ในทุกเย็นวันศุกร์ และวันเสาร์ ณ ห้องอาหารนานาชาติปทุมมาศ โรงแรม เดอะ สุโกศล กรุงเทพ ยิ่งตอนนี้ที่นี่มีโปรโมชั่นใหม่น่าสนใจสำหรับคนรักซีฟู้ด ห้ามพลาดเลยค่ะ!!! โปรโมชั่น Seafood Night ซึ่งได้นำ สเตชั่นอาหารทะเลวัตถุดิบระดับพรีเมี่ยม แบบจัดเต็มทั้งแบบสด ออนไอซ์ พร้อมทานและแบบเลือกไปปรุงได้ มาให้เลือกรับประทานกันอย่างจุใจ 
เริ่มที่ สเตชั่นซีฟู้ดสด มีกระบะซีฟู้ดให้เลือกเยอะถึง 8 ชนิดเลยทีเดียว จะมีปลาแซลมอน, ปลาทับทิม ปลากะพง กุ้งลายเสือ กุ้งแม่น้ำ ปลาหมึก ปู ที่เด็ดนี่มีกั้งด้วย ขอบอกว่าชิ้นปลานี่หนามาก สดอร่อย ซึ่งทั้งหมดสามารถสั่งเป็นเมนูย่าง, นึ่ง หรือ ผัด ได้ตามกระดานนี้เลยค่ะ
ตรงกลางมีปลาทูน่าตัวยักษ์ ตัวใหญ่จริงๆ เชฟมาแล่ไว้สดๆ เสิร์ฟได้ 3 เมนู จะมี ซาชิมิ, ยำญี่ปุ่น และ ยำไทย สดอร่อย จิ๊ดจ๊าดมากค่ะ
ด้านในยังมีสเตชั่นหอยนางรมสด ซีฟู้ดออนไอซ์ ซึ่งมีปูอะลาสก้า, กั้ง, กุ้ง, หอยเชลล์, หอยแมลงภู่, ปลาหมึก พร้อมน้ำจิ้มรสเด็ดใส่มากระปุกใหญ่เลย
ยังมีอาหารทะเลพร้อมทานอีกได้แก่ บริเวณ Carving สเตชั่น เป็นปลาแซลมอนย่างเกลือ ตรงกลางเป็นแซลมอนรมควันแบบต่างๆ และยำทะเลหลากหลายแบบ ทั้งแบบสไตล์ยำไทยและอินเตอร์ จัดจ้านทั้งนั้น
ถัดจาก Carving Station ยังมีเนื้อย่างต่างๆ และตรงนี้มี ฟัวกราส์ ด้วยนะคะ สั่งได้เลย
อาหารญี่ปุ่น ก็จะมี ซาซิมิ ซูชิ ซูชิโรล ข้าวปั้น มีให้เลือกเยอะเลยค่ะ
นอกจากนี้ในไลน์ยังมี บุฟเฟต์อาหารอินเตอร์ ซึ่งมี พาสต้า, ชีส, โคลคัทส์ , สลัดบาร์, สลัดพร้อมทาน, สเตชั่นบาร์บีคิว, หอยทอด อาหารไทยสุดดีงาม และของหวานอร่อยละลานตา
ขอเก็บท้องมาทานของหวานกันด้วยะนะคะ ส่วนตัวชอบขนมหวานที่นี่ค่ะ ไม่ว่าจะเป็นเค้กต่างๆ ของหวานเย็นแบบไทย ยังมีช็อคโกแลตฟองดอง ผลไม้ และไอศกรีมอีกมากมายค่ะ 
ที่ปลื้มมากเห็นจะเป็นสเตชั่นข้าวเหนียวหน้าต่าง ๆ ไม่ว่าจะเป็น ข้าวเหนียวมะม่วง ข้าวเหนียวหน้ากุ้งและหน้าปลา ขอบอกสาวกของหวานถูกใจสุดๆ 

โปรโมชั่น Seafood Night มีให้บริการทุกวันศุกร์และเสาร์ เวลา 18.00-22.30 น. ในราคา 1,600 บาทเน็ต/ท่าน (ไม่รวมน้ำดื่ม) คิดว่าคุ้มค่ามากสำหรับคนรักซีฟู้ด พิเศษเมื่อโหลด Application ของโรงแรม ลดทันที 15% พร้อมสะสมแต้มได้ด้วยนะคะ
ราคาเครื่องดื่ม (ราคานี้สำหรับลูกค้าที่มาทานบุฟเฟ่ต์ที่ห้องอาหารปทุมมาศ)
- น้ำเปล่า ขวดละ 35 บาท
- ส่วนลด 30% สำหรับเปิดไวน์ 1 ขวด
- โปรโมชั่น Free Flow Drinks ราคา 499 บาท (Soft drink / beer / wine)

โรงแรม เดอะ สุโกศล กรุงเทพฯ จะทำทุกสุดสัปดาห์ของคุณให้เป็นวันสุขได้แน่นอน หากกำลังมองหาสถานที่ดินเนอร์ สำหรับคนชอบทานซีฟู้ดและบาร์บีคิว พร้อมน้ำจิ้มรสเด็ด ขอแนะนำพาคนรู้ใจ ครอบครัว หรือเพื่อน ๆ มาฟินกับสุดสัปดาห์แห่งความสุขในโปรโมชั่น Seafood Night ได้ที่ห้องอาหาร ปทุมมาศ โรงแรม เดอะ สุโกศล กรุงเทพฯ ก็ถือเป็นโปรโมชั่นที่คุ้มค่าที่คนรักซีฟู้ดห้ามพลาด อาหารทะเลสดๆ คุณภาพดี และยังมีไลน์อาหารหลากหลายทีเดียว ใครชอบก็ลองมาใช้บริการก็เป็นอีกทางเลือกนะคะ
